Udmeldingen kommer fra Nordjyllands Politi om den mand der natten til søndag med vilje kørte tre unge mennesker ned i Hobro.

Flugtbilisten er en 37-årig mand fra Roslev, og politiet er i fuld gang med at lede efter ham. - På baggrund af nogle gode beskrivelser er vi fuldt klar over hvem han er, så han kan lige så godt melde sig selv, siger vagtchef ved Nordjyllands Politi, Henrik Beck, til TV2/Nord. Natten til søndag kom manden kørende i en stjålet bil i Hobro. han kørte op på siden af tre unge, to piger og en dreng, og spurgte, om de ville køres ned. Ja, sagde én af dem for sjov, hvoreftermandne bakkede tilbage og kørte ind i dem med vilje. Den ene pige fik ved påkørslen flere brud på den ene fod og den anden og drengen fik flere knubs. Gerningsmanden er i forvejen kendt for en lang række forhold, blandt andet tyveri, vold, biltyveri, underslæb og røveri.